3. Az Európai Unió reagálóképességének erősítése katasztrófák esetén (szavazás) 
- A 37. módosításra vonatkozó szavazás előtt:
Iratxe García Pérez
(ES) Elnök asszony, a 37. módosítás visszavonásra került, ezért nem lesz szavazásra bocsátva.
Elnök
Sajnálatos módon bennünket nem értesítettek arról, hogy visszavonásra került, ezért bocsátottuk szavazásra.
- A 15. módosításról szóló szavazás előtt:
John Bowis
Elnök asszony, a képviselőcsoportunk nevében, és azért, hogy kompromisszumot találjunk és megegyezést érjünk el ezzel kapcsolatban, hajlandók lennénk visszavonni az alábbi módosítást, ha az előadó elfogadna egy kis szóbeli módosítást, amint a listán is szerepel, annak érdekében, hogy ez ne legyen annyira specifikus a tekintetben, hogy jogilag kötelező érvényű "irányelvre” vonatkozó felhívást tartalmaz, vagyis jobb lenne, ha megmaradna az "intézkedések” meghozatalára vonatkozó javaslat. Ha az előadó ebbe beleegyezik, akkor vissza tudjuk vonni az alábbi módosítást.
Dimitrios Papadimoulis
(EL) Elnök asszony, annak a határozati indítványnak a szerzőjeként, amit a Környezetvédelmi, Közegészségügyi, és Élelmiszer-biztonsági Bizottság szinte egyhangúlag elfogadott, sajnálatomat fejezem ki, de nem tudom elfogadni Bowis úr javaslatát, mivel az általa javasolt szóbeli módosítás erőteljesen aláássa a szöveg lényegi mondandóját. Szeretném felkérni azokat a képviselőket, akik egyetértenek ezzel a véleménnyel, hogy álljanak fel.
Elnök
Bowis úr, úgy látszik, hogy több mint 40 képviselő állt fel, ezért nem tudunk foglalkozni a szóbeli módosítással.
(A szóbeli módosítás nem kerül elfogadásra.)
- A 35. módosításról szóló szavazás előtt:
John Bowis
Elnök asszony, ha mindez másra nem is volt jó, legalább megmozgattuk magunkat. A szocialisták által tett módosításhoz fűzött szóbeli módosítás szerepel a napirendi értesítőn, és ezennel javaslatot teszek arra a képviselőcsoportunk nevében. Meglátjuk, hogy a teremben lesz-e ismét tornagyakorlat.
Elnök
Aaz ülésterem egyik része tornáztatja a másikat!
(A szóbeli módosítás nem kerül elfogadásra.)
